Vilniaus Pilaitės gimnazijos

Naudojimosi biblioteka taisyklių 2 priedas

**ŽALOS ATLYGINIMO BIBLIOTEKAI TVARKA**

**I. BENDROSIOS NUOSTATOS**

1. Žalos atlyginimo mokyklos bibliotekai tvarkos (toliau – tvarka) paskirtis – nustatyti

bibliotekos ir jos vartotojo (lankytojo) civilinius teisinius santykius, kai asmuo (asmenys)

įsipareigoja kitam asmeniui (asmenims) atlikti tam tikrus veiksmus (arba susilaikyti nuo tam tikrų

veiksmų), o pastarasis (pastarieji) įgyja reikalavimo teisę (LR Civilinis kodeksas (CK) 6, 154 str.1

d.).

2. Įsipareigojimą saugoti gimnazijos turtą ir atlyginti žalą reglamentuoja mokinių priėmimo į mokyklą sutartis.

3. Vartotojas, praradęs ar sugadinęs bibliotekos dokumentus (įrangą), turi pakeisti juos tokiais pat arba pripažintais lygiaverčiais.

**II. PRARASTŲ DOKUMENTŲ ĮFORMINIMAS**

4. Vartotojų prarasti ar sugadinti bibliotekos dokumentai fiksuojami „Skaitytojų pamestų ir vietoj jų priimtų spaudinių apskaitos knygoje“.

5. Prarasti dokumentai nurašomi iš bibliotekos fondo vadovaujantis LR kultūros ministro įsakymu patvirtintais Bibliotekų fondų apsaugos nuostatais.

6. Jei vartotojas randa dokumentą, kuris jau įrašytas bibliotekos „Skaitytojų pamestų ir vietoj jų priimtų spaudinių apskaitos knygoje“ kaip prarastas, tuomet bibliotekininkas parašu patvirtina dokumento grąžinimą ir jis neįrašomas į vartotojų prarastų dokumentų nurašymo aktą.

7. Vietoje prarasto dokumento priimtas ir įrašytas į dokumentų priėmimo vietoje prarastų Aktą, vartotojui atgal negrąžinamas.

8. Vadovaujantis Bibliotekų fondų apsaugos nuostatais, pripažinti tinkamais dokumentai

įtraukiami į bendrąją fondo apskaitą, priėmimo aktas perduodamas buhalterijai ir yra pagrindas

įtraukti gautus dokumentus į buhalterinę apskaitą.

**III. DOKUMENTO PRIPAŽINIMAS TINKAMU**

9. Tais atvejais, kai negalima rasti tokio paties dokumento, pvz., dėl parduoto tiražo, galima

atsiskaityti kitu gimnazijai reikalingu dokumentu.

10. Dokumentas pripažįstamas tinkamu pagal šiuos kriterijus: aktualumas, kaina, fizinė būklė,

įrišimo kokybė, leidimo metai, ar nepriklauso jokiai kitai bibliotekai.

11. Priimamo dokumento vertinimo kriterijai:

11.1. aktualus – reikalingas bibliotekai pagal ugdymo programą ar vartotojų pareikalavimą;

11.2. yra geros fizinės būklės – tvarkingas, švarus, patikrinama, ar neišplėšyti, neprirašinėti lapai;

11.3. kaina – tokios pat arba didesnės vertės nei prarastasis dokumentas;

11.4. įrišimo kokybė – patvaresni leidiniai su persiūtais spaudos lankais;

11.5. leidimo metai – netinka kai kurie tarybinio laikotarpio leidiniai su cenzūros pakeistu tekstu;

11.6. nepriklauso jokiai kitai bibliotekai – priėmimo metu patikrinami titulinis ir 17 puslapiai, ar

nėra kitų bibliotekų antspaudų.

12. Priimamo dokumento įvertinimas:

12.1. dokumento kaina nustatoma atsižvelgiant į žalos atlyginimo metu esančią rinkos kainą (eprekyba, leidyklų, knygynų tinklapiai), jei bibliotekoje toks dokumentas jau yra neseniai įsigytas,

kainą galima nurodyti tokią pačią;

12.2. vietoje prarasto ar sugadinto dokumento gali būti priimami 2 ir daugiau dokumentų, kol žala

bus visiškai atlyginta;

12.3. vietoje prarasto spausdinto dokumento galima priimti reikalingą kitos rūšies dokumentą

įvairiose laikmenose, pvz., MKP, CD, DVD, USB.

**IV. VADOVĖLIAI IR MOKYMO PRIEMONĖS**

13. Prarastas ar sugadintas vadovėlis (mokymo priemonė) turi būti pakeičiamas tokiu pačiu arba,

vadovaujantis šia tvarka, pripažintu lygiaverčiu.

14. Tais atvejais, kai vadovėlis (mokymo priemonė) yra senas ir naudojamas ugdymo procese

paskutinius metus arba negalima rasti tokio paties leidinio dėl parduoto tiražo, galima atsiskaityti

kitu mokyklai reikalingu vadovėliu arba ugdymo procesui reikalinga literatūra.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_